Povodom obilježavanja dječjeg tjedna načelnik općine Marko Ferenac posjetio je djecu iz područnog dječjeg vrtića “Vižinada”, te se upoznao s njihovima aktivostima i programom obilježavanja ovog tjedna. Pritom ih je darivao novim slikovnicama, dok su djeca zauzvrat pjevali naučene pjesme i recitirali stihove o jeseni. Inače, vižinadski dječji vrtić trenutno pohađa 28 djece, te će se od 01.01.2017. godine zapošljavanjem dodatne odgojiteljice omogućiti upis djece koja su na listi čekanja kao i one djece koja će do tada ispuniti uvjete upisa. Podsjetimo da je pripremljena sva potrebna dokumentacija za gradnju novog dječjeg vrtića u kojem će se uz vrtićku skupinu omogućiti i upis u jasličku skupinu.